Csongrád Város Polgármesterétől

Száma: 11-3006-1/2013.

Témafelelős: Gyöngyi Alexandra

ELŐTERJESZTÉS

## Csongrád Város Önkormányzata Képviselő-testülete 2013. május 30. napján tartandó ülésére

**Tárgy:**A Csongrádi Városkép Kulturális, Szabadidő és Turisztikai Szolgáltató Nonprofit Kft. 2012. évi beszámolója

**Tisztelt Képviselő-testület!**

A Csongrádi Városkép Kulturális, Szabadidő és Turisztikai Szolgáltató Nonprofit Kft. (továbbiakban: Kft.) elkészítette a 2012. évi beszámolóját, melyet részletesen az előterjesztés 1. A,B,C,D számú melléklete tartalmaz.

A Kft. gazdálkodásáról készült beszámoló szerint a 2012. évi mérleg főösszege 25.619 eFt, bevétele 86.158 eFt, kiadása 93.623 eFt, mérleg szerinti eredménye -7.465 eFt.

A 2012. évről szóló beszámolót a Felügyelő Bizottság 2013. május 13. napi ülésén tárgyalta, és az 5/F/2013. számú határozatával fogadta el, melyet a 2. számú melléklet tartalmaz.

A független könyvvizsgálói jelentés a testületi ülésen kerül csatolásra.

**A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.**

**Határozati javaslat**

Csongrád Város Önkormányzatának Képviselő-testülete **„A Csongrádi Városkép Kulturális, Szabadidő és Turisztikai Szolgáltató Nonprofit Kft. 2012. évi beszámolója”** című előterjesztést megtárgyalta, és az alábbi döntést hozza:

1. **A Képviselő-testület elfogadja** a Csongrádi Városkép Kulturális, Szabadidő és Turisztikai Szolgáltató Nonprofit Kft. előterjesztés 1. A,B,C,D számú melléklete szerinti 2012. évi beszámolóját, és felkéri a Kft. vezetőjét, hogy az előírások szerint gondoskodjon a beszámoló cégbírósághoz történő időbeni benyújtásáról.

Határidő: 2013. május 31.

Felelős: Molnár Ákos, ügyvezető igazgató

Erről jegyzőkönyvi kivonaton értesítést kap:

1. a Képviselő-testület tagjai
2. Humánpolitikai Iroda és általa:
3. az érintettek

Csongrád, 2013. május 22.

**Dr. Kőrösi Tibor**

polgármester